

Rīgas 95. vidusskola

Bruknas iela 5, Rīga, LV-1058, tālrunis 67474185, e‑pasts: r95vs@riga.lv

IEKŠĒJIE NOTEIKUMI

Rīgā

|  |  |  |
| --- | --- | --- |
| 24.04.2025. |  | Nr. VS95-25-5-nts |

**Izglītojamo uzņemšanas kārtība vispārējās vidējās izglītības programmā**

**Rīgas 95. vidusskolā 2025./2026. mācību gadā**

*Izdoti saskaņā ar Valsts pārvaldes iekārtas likuma 72.panta pirmās daļas 2.apakšpunktu un Vispārējās izglītības likuma 41.panta otro daļu un pārejas noteikumu 58. un 60.punktu*

1. **Vispārīgie jautājumi**

1. Noteikumi nosaka kārtību, kādā izglītojamie tiek uzņemti Rīgas 95.vidusskolā (turpmāk – Skola) vispārējās vidējās izglītības programmā (turpmāk – izglītības programma).

2. Skola īsteno izglītības programmu klātienes formā, kura ietver:

2.1. virzienu “Matemātika”, kas nodrošina padziļinātu matemātikas, fizikas un angļu valodas apguvi;

2.2. virzienu “Bioloģija”, kas nodrošina padziļinātu bioloģijas, ķīmijas un latviešu valodas apguvi;

2.3. virzienu “Sabiedriskās attiecības”, kas nodrošina padziļinātu vēstures, latviešu valodas un literatūras un angļu valodas apguvi.

<https://95vsk.lv/section/izglitibas_programmas>

3. Pamats izglītojamo uzņemšanai izglītības programmas 10. klasē ir apliecība par vispārējo pamatizglītību, sekmju izraksts un pamatizglītības sertifikāti.

4. Pamats izglītojamo uzņemšanai uz brīvajām vietām 11. un 12. klasē ir liecība, kas apliecina, ka izglītojamais ir apguvis izglītības programmas daļu.

1. **Vienoti kritēriji izglītojamo uzņemšanai vispārējās**

**vidējās izglītības programmā**

5. Izglītojamo uzņemšana Skolas izglītības programmas 10. klasē un uz brīvajām brīvajās vietām 11. un 12. klasē 2025./2026. mācību gadā notiek konkursa kārtībā.

6. Skola kā konkursa atlases kritēriju izglītojamo uzņemšanai 10. klasē ņem vērā pamatizglītības sertifikātā norādīto mācību sasniegumu vērtējumu ***latviešu valodā, matemātikā, angļu valodā*.**

7. Skola uz brīvajām vietām 11. un 12. klasē konkursa kārtībā var uzņemt izglītojamos, kuri sekmīgi ir apguvuši vispārējās vidējās izglītības programmas daļu, ko apliecina izglītojamā mācību priekšmeta (kursa) gada vai galīgie vērtējumi liecībā.

Skola nosaka šādus papildu kritērijus izglītojamo uzņemšanai 10. klasē un uz brīvajām vietām 11. un 12. klasē:

izglītojamo pamatizglītības ieguvi apliecinošajā izglītības dokumentā vai liecībā norādīto vērtējumu attiecīgajos mācību priekšmetos: matemātika, fizika; bioloģija, ķīmija; latviešu valoda un literatūra, vēsture.

8. Šo iekšējo noteikumu 6. un 7. punkts nav attiecināms uz pretendentiem, kuri **mācās vai ieguvuši pamatizglītību ārpus Latvijas vai starptautiskās skolas īstenotā starptautiskā izglītības programmā Latvijā**. Pretendenta uzņemšana notiek atbilstoši normatīvo aktu prasībām.

9. Ja izglītojamais **nav kārtojis centralizētos eksāmenus**, Skola **aizstāj** pamatizglītības sertifikātā norādīto vērtējumu ar pamatizglītības ieguves apliecinošajā izglītības dokumentā norādīto **vērtējumu attiecīgajā mācību priekšmetā**, **izsakot vērtējumu procentuāli no maksimāli pieļaujamā vērtējuma (100 %).**

(Ministru kabineta 2018. gada 27. novembra noteikumi Nr. 747 “Noteikumi par valsts pamatizglītības standartu un pamatizglītības programmu paraugiem” 10. pielikums).

1. **Pieteikšanās konkursam**

10. Pieteikšanās konkursam izglītojamo uzņemšanai 10. klasē notiek no 2025. gada 25. jūnija līdz 2025. gada 30. jūnijam plkst. 10.00.

11. Lai pieteiktu pretendentu konkursam, izmantojot Vienotās uzņemšanas 10. klasē e-pakalpojumu, pretendenta likumiskajam pārstāvim jāreģistrē pretendents elektroniskajā datubāzē, aizpildot elektroniskās reģistrēšanās pieteikumu portālā www.latvija.gov.lv.

12. Pretendenta likumiskais pārstāvis var pieteikt pretendentu konkursam Skolā klātienē, ja pretendenta likumiskajam pārstāvim nav pieejams neviens no autentifikācijas līdzekļiem.

13. Piesakot pretendentu konkursam Skolā klātienē, pieteikumu reģistrētājs aizpilda pieteikumu elektroniskajā datubāzē saskaņā ar likumiskā pārstāvja sniegto informāciju un pieteikumu izdrukā, un izsniedz to likumiskajam pārstāvim.

14. Skola līdz 2025. gada 2. jūnijam publicē savā tīmekļvietnē informāciju par brīvajām vietām 11. un 12. klasē. Pieteikšanās konkursam uz brīvajām vietām 11. un 12. klasē izglītības iestādē notiek normatīvajos aktos noteiktajā kārtībā.

15. Piedaloties konkursā, pretendenti tiek informēti par personas datu apstrādi un personas datu izmantošanu tikai personas datu apstrādes mērķa sasniegšanai atbilstoši ārējos normatīvajos aktos noteiktajiem personas datu apstrādes noteikumiem.

**IV. Konkursa norise**

16. Izglītojamo uzņemšanu izglītības programmas 10. klasē un uz brīvajām vietām 11. un 12. klasē veic uzņemšanas komisija, kuras sastāvu ar rīkojumu apstiprina Skolas direktors.

17. Uzņemšanas komisija:

17.1. sniedz informāciju pretendentiem par izglītības programmu un uzņemšanas kārtību;

17.2. veic pārbaudi par pretendenta atbilstību uzņemšanas prasībām;

17.3. izveido pretendentu sarakstu katram izglītības programmas virzienam konkursa rezultātu secībā, konkursu izturējušajiem pretendentiem sarakstā atzīmējot “Ieteikts uzņemšanai”;

17.4. sagatavo protokolu lēmuma pieņemšanai par izglītojamā uzņemšanu Skolas izglītības programmas virzienā;

17.5. pieņem izglītojamo uzņemšanai nepieciešamos dokumentus;

17.6. atbild par personu datu konfidencialitāti un to apstrādi atbilstoši normatīvo aktu prasībām.

18. Pretendentu ranžēšana tiek veikta pēc konkursā iegūto punktu kopsummas, ievērojot, ka pamatizglītības sertifikātā norādītais vērtējums attiecīgajā mācību priekšmetā ir vienāds vai lielāks par papildu kritēriju rezultātu kopsummu.

19. Ja uz vietu izglītības programmas izvēlētajā virzienā pretendē vairāki izglītojamie, kuriem konkursā ir vienāds punktu skaits, priekšroka uzņemšanai ir tam pretendentam, kuram ir augstāks mācību sasniegumu vērtējums pamatizglītības sertifikātā matemātikā, latviešu valodā, angļu valodā.

20. Skola paziņo konkursa rezultātus, publicējot visu pretendentu, kuri ir pieteikušies konkursam, sarakstu (ar piešķirto e-pakalpojuma kodu un iegūto punktu summu), Skolas tīmekļvietnē <https://95vsk.lv/home> no 2025. gada 1. jūlija plkst. 10.00 līdz 2025. gada 4. jūlija plkst. 10.00. Atjaunoto pretendentu sarakstu publicē 2025. gada 9. jūlijā plkst. 10.00 un 2025. gada 14. jūlijā plkst. 10.00.

21. Skola nodrošina pretendentu saraksta aktualizēšanu ne retāk kā reizi trijās dienās, ņemot vērā saņemtos iesniegumus par pretendentu uzņemšanu 10. klasē vai par atteikumu.

22. Skola var izsludināt papildus uzņemšanu vai nekomplektēt izglītības programmas 10. klasi pretendentu nepietiekamā skaita un/vai nepietiekamās sagatavotības dēļ.

1. **Dokumentu iesniegšana**

23. Pēc konkursa rezultātu paziņošanas dokumentu iesniegšana notiek Skolas direktora noteiktajā termiņā un atbilstoši normatīvajos aktos noteiktajām prasībām.

24. **Ja pretendents**, kurš nav pieteicies Skolā konkursam uzņemšanai 10. klasē, **iesniedz iesniegumu par uzņemšanu 10. klasē pēc 2025. gada 14. jūlija**, Skola reģistrē iesniegumu atbilstoši normatīvajos aktos noteiktajām prasībām, izvērtē atbilstoši Skolas noteiktajiem konkursa atlases kritērijiem un iekļauj pretendentu sarakstā pēc konkursā iegūtās punktu summas.

25. Ja dokumenti Skolas direktora noteiktajā termiņā nav iesniegti, izglītojamo no attiecīgās izglītības programmas pretendentu saraksta svītro un saskaņā ar konkursa rezultātiem viņa vieta tiek piedāvāta nākamajam pretendentam.

26. Izglītojamo ar Skolas direktora rīkojumu uzņem izglītības iestādes vispārējās vidējās izglītības programmas atbilstošā klasē pēc visu nepieciešamo dokumentu iesniegšanas.

1. **Noslēguma jautājumi**

27. Atzīt par spēku zaudējušiem Skolas 14.05.2024. iekšējos noteikumus Nr. VS95-24-9-nts “Kārtība, kādā uzņem izglītojamos 10. klasē” (ar 05.07.2025. grozījumiem Nr. VS95-25-11-nts).

|  |  |
| --- | --- |
| Rīgas 95. vidusskolas direktors (izglītības jomā) | S.Verhovskis |

|  |
| --- |
| Pakalniete 67474186 |